ร้านสุกี้ กับร้าน “MK Restaurant” ร้านนี้เราสามารถพบเห็นได้ทั่วไปเลยค่ะ หาทานง่าย สะดวกมาก เวลานึกอยากทานสุกี้คิดไรไม่ออกก็ เอ็มเค เลยค่ะ ซึ่งสาขานี้ที่ Central World ชั้น 7 ค่ะ บรรยากาศภายในร้านเอ็มเคนั้น สำหรับสาขานี้ใหญ่ มีที่นั่งรองรับลูกค้าเยอะ แต่ไม่อึดอัดค่ะ ภายในร้านสะอาดสะอ้านน่านั่ง ส่วนการบริการของที่นี่นั้นไม่ต้องพูดถึงค่ะ บริการใส่ใจลูกค้าดีจริงๆ ค่ะ สำหรับเมนูโปรดของวรัญ หากไปทานเอ็มเค จะไม่สั่งเมนูนี้ไม่ได้เด็ดขาด กับเมนู “เป็ดย่าง” คู่กับ “บะหมี่หยก” ค่ะ เวลาไปทานเป็ดย่างทีไรจะต้องสั่งน้ำเป็ดแยกมาต่างหากเพื่อมาราดทานคู่กับบะหมี่หยกตลอดๆ คือมันอร่อยมากค่ะ ออกหวานนิดๆ เนื้อเป็ดเหนียวนุ่มกำลังทาน ฟินอะ พูดเลย!!!ส่วนเมนูสุกี้ น้ำจิ้มเค้าก็อร่อยดีค่ะ แต่ว่าตอนนี้ราคาสำหรับเอ็มเคนั้น เราว่าแอบแพงนะ พวกเนื้อหมู เกี๊ยว ตับ ราคาเริ่มต้นนี่ 50-70  บาทแถมได้น้อยด้วย ไปทานทีไรตกคนละ 400-500 บาท เลยอะ ถ้าบางทีเราว่าไปทานสุกี้บุฟเฟต์ที่อื่นก็คุ้มกว่านะ